CELEX: 62006CA0522
Language: fi
Date: 2008-04-03 00:00:00
Title: Asia C-522/06: Yhteisöjen tuomioistuimen tuomio (viides jaosto) 3.4.2008 — Euroopan yhteisöjen komissio v. Belgian kuningaskunta (Jäsenyysvelvoitteiden noudattamatta jättäminen — Asetus (EY) N:o 2037/2000 — Otsonikerrosta heikentävät aineet — Kyseisten aineiden talteenotto, kierrätys, regenerointi ja hävitys)

24.5.2008   
            
            
               FI
            
            
               Euroopan unionin virallinen lehti
            
            
               C 128/12
            
         Yhteisöjen tuomioistuimen tuomio (viides jaosto) 3.4.2008 — Euroopan yhteisöjen komissio v. Belgian kuningaskunta
   (Asia C-522/06) (1)
   
   (Jäsenyysvelvoitteiden noudattamatta jättäminen - Asetus (EY) N:o 2037/2000 - Otsonikerrosta heikentävät aineet - Kyseisten aineiden talteenotto, kierrätys, regenerointi ja hävitys)
   (2008/C 128/19)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: A. Alcover San Pedro ja B. Stromsky)
   
      Vastaaja: Belgian kuningaskunta (asiamies: A. Hubert)
   Oikeudenkäynnin kohde
   Jäsenyysvelvoitteiden noudattamatta jättäminen — Otsonikerrosta heikentävistä aineista 29.6.2000 annettu Euroopan parlamentin ja neuvoston asetus (EY) N:o 2037/2000 (EYVL L 244, s. 1) — 16 artiklan 5 kohta ja 17 artiklan 1 kohta — Sellaisia säännöksiä, joissa määritellään asetuksen 2 artiklassa tarkoitettujen valvottavien aineiden, joita on jäähdytys-, ilmastointi- ja lämpöpumppulaitteissa sekä palontorjuntalaitteistoissa ja sammuttimissa, talteenotosta, kierrätyksestä, regeneroinnista ja hävityksestä vastaavalta henkilökunnalta edellytettävät vähimmäispätevyysvaatimukset, ei ole annettu — Toteutettavissa olevia varotoimia valvottavien aineiden vuotojen estämiseksi ja minimoimiseksi ei ole otettu käyttöön eikä mahdollisiin vuotoihin liittyviä tarkistuksia ole tehty
   Tuomiolauselma
   
               1)
            
            
               Belgian kuningaskunta ei ole noudattanut otsonikerrosta heikentävistä aineista 29.6.2000 annetun Euroopan parlamentin ja neuvoston asetuksen (EY) N:o 2037/2000 mukaisia velvoitteitaan,
               
                           —
                        
                        
                           koska se ei ole määritellyt tietyiltä sellaisilta henkilökunnan jäseniltä, jotka työskentelevät valvottavien aineiden talteenoton, kierrätyksen, regeneroinnin ja hävityksen parissa, edellytettäviä vähimmäispätevyysvaatimuksia niin kuin mainitun asetuksen 16 artiklan 5 kohdassa edellytetään ja
                        
                     
                           —
                        
                        
                           koska se ei Vallonian hallintoalueen osalta ole toteuttanut kaikkia toteutettavissa olevia varotoimia valvottavien aineiden vuotojen estämiseksi ja minimoimiseksi ja koska se ei ole tehnyt vuositarkistuksia selvittääkseen, onko vuotoja vai ei, kuten asetuksen N:o 2037/2000 17 artiklan 1 kohdassa edellytetään.
                        
                     
         
               2)
            
            
               Belgian kuningaskunta velvoitetaan korvaamaan oikeudenkäyntikulut.
            
         
      (1)  EUVL C 42, 24.2.2007.